Afrotropik

Afrotropik və ya Afrotropika — Afrikanın Sahara səhrasından cənubda yerləşən ərazilərini əhatə edən biocoğrafi region. Əvvəllər bu zona Efiopiya Ekoloji Zonası adlandırılırdı.

Madaqaskar və onun ətrafında yerləşən adalar, Afrotropik zonanın daxilində ayrıca, aydın formada fərqlənən bir yarımzona hesab olunur. Bu yarımzonada lemurlar kimi çoxsaylı endemik heyvan növləri yaşayır.   Bu vəziyyət onunla izah edilir ki, Madaqaskar və Seyşel adaları on milyonlarla il bundan əvvəl Afrikadan ayrılmış və bu ərazilərdəki təkamül prosesləri fərqli bir yolla getmişdir. Hind okeanı ərazisində yerləşən digər adalar, məsələn, Komor və ya Maskaren adaları, vulkan mənşəli olduqlarına görə daha gənc hesab edilirlər.

Afrotropik zonanın digər fərqli bir yarımzonası isə, qitənin cənub hissəsində yerləşən və Aralıq dənizinə oxşar bir iqlimə malik olan Keyp floristik vilayəti hesab olunur. Bu ərazidə Aralıq dənizi iqliminə oxşayan iqlim şəraiti ilə səciyyələnir və burada da çoxsaylı endemik növlər yayılmışdır.

 Fauna 

Regionun məməlilər faunası olduqca zəngin və müxtəlif olması ilə seçilir.

Endemik növlərə borudişlilər (1 növ) və damanlar (7 növ) daxildir. Həşərat yeyənlər arasında endemik olanlara su samurşəkilli sürünənləri, qızılı köstəbəklər və prosimianlar (yarım meymunlar) — lemurlar, indrilər və Madaqaskar yarasası daxildir.

Gəmiricilər arasında qamış və qaya siçovulları, köstəbək siçovulları, tikanquyruqlu dələlər yayılmışdır. Cüt dırnaqlılar arasında endemik olanlarabegemotlar, zürafələr, cırtdan antiloplar və qılıncbuynuz antiloplar daxildir.

Bu region üçün kərtənkələlər (panqolinlər), xortumlular (Afrika filləri), yarım meymunlardan isə lorilər (qalaqos və perodicticus potto ) və əntərmeymunlar səciyyəvidir. Bu növlər Efiopiya regionunu Hind-Malaya regionu ilə yaxınlaşdırır, çünki onlar hər iki ərazidə yayılmışdır.

Quş faunası da olduqca müxtəlif və zəngindir. Eyni zamanda bu sahədə də endemizm səviyyəsi yüksəkdir. Dəvəquşular iki növə bölünür: Afrika dəvəquşusu və Somali dəvəquşusu. Ən çox yayılmış quşlara siçanaoxşarlar, başmaq dimdikli leylək, çəkicbaşlar, katib quşları, çobanqızları fəsiləsinə (Madaqaskar çobanqızları) aid kəklillər, firəng toyuqları, dəniz quşları, turakolar (banan yeyənlər) və şanapipik quşlar daxildir.

 İstinadlar 

 Ədəbiyyat siyahısı 


 Эфиопская область // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.Эфиопская область // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978
 Burgess, N., J.D. Hales, E. Underwood, and E. Dinerstein (2004). Terrestrial Ecoregions of Africa and Madagascar: A Conservation Assessment. Island Press, Washington, D.C.
 Thieme, M.L., R. Abell, M.L.J. Stiassny, P. Skelton, B. Lehner, G.G. Teugels, E. Dinerstein, A.K. Toham, N. Burgess & D. Olson. 2005. Freshwater ecoregions of Africa and Madagascar: A conservation assessment. Washington D.C.: World Wildlife Fund.

 Əlavə oxu 

 İstehsal ərazisinin istifadə tədqiqatı

 Xarici keçidlər 

 Terrestrial ecoregions of the world
 African Invertebrates — A journal of Afrotropical biodiversity research
 Manual of Afrotropical Diptera


Kateqoriya:Afrotropik
Kateqoriya:Asiyanın ekoregionları
Kateqoriya:Asiyada təbiətşünaslıq
Kateqoriya:Biocoğrafiya
Kateqoriya:Biocoğrafi regionlar
Kateqoriya:Tropiklər
Kateqoriya:Afrika biotası
Kateqoriya:Afrika regionları
Kateqoriya:Afrikada təbiətşünaslıq
Kateqoriya:Afrikanın ekoregionları